Мамай ордасы

Мамай ордасы — Алтын Орда қолбасшысы Мамай билеген ұлыс. 14 ғасырдың 2-жартысынан бастап Алтын Орданың батыс жағындағы Еділ бойында, Астрахань, Сарайшық пен Қырымда жергілікті билеушілер күшейіп, Қара теңіз өңірінде Мамай ордасы қалыптасты. Қыдыр хан өлтірілгеннен кейін Алтын Орданың батыс бөлігінің іс жүзіндегі билеушісі Мамай болды. Ол Алтын Орданы біріктіру мақсатында әскери жорықтар жасаған Ақ Орда ханы Орысқа (Өріс) соққы беріп, билігін сақтап қалды. 1380 жылы Күлік (Куликова) шайқасында Мамайдың Мәскеу князі Дмитрий Донскойдан жеңілгенін пайдаланып, Ақ Орда ханы Тоқтамыс Мамай ордасын басып алды.

«Қазақстан»: Ұлттық энцклопедия / Бас редактор Ә. Нысанбаев – Алматы «Қазақ энциклопедиясы» Бас редакциясы, 1998 ISBN 5-89800-123-9, VI том
Дереккөздер